**Сіздің көзге көрінбейтін аймақтарыңыз қайда?**

***«Қорыта айтқанда, бәрің де өзара ниеттес, қуаныш пен қайғыға ортақтас, бір-біріңді туған бауырлардай сүйетін, қайырымды да кішіпейіл болыңдар.»***

***(Петірдің 1-хаты 3:8)***

Ата-ана жасөспірім баласына көлік жүргізуді үйреткенде, олар бере алатын кеңестердің бірі: «Көзге көрінбейтін аймақтардан сақ бол!» Бұл керемет кеңес!

Көлік жүргізудегі көзге көрінбейтін аймақ дегеніміз - бұл көліктің қасында болуы мүмкін, айнада көрінбейтін нәрсе. Бірақ әрқайсымыздың өмірімізде де көзге көрінбейтін аймақтар бар – әдетте көзге көрінбейтін кемшіліктеріміз, бізде бар екенін білмей жүрген әдеттеріміз. Әрқайсымызға Дана керек. Дана - менің досым, ол ақылды, ашық жүзді және мейірімді адам. Ол менің өмірімдегі жағымсыз нәрсені байқап қалғанда, ол туралы маған міндетті түрде айтады, бірақ ол мұны тек жақсы ниетпен айтатынына сенімдімін. Сұрақ мынада: мен оның айтқанын кішіпейілділікпен қабылдай аламын ба?

Рич Вильодас былай дейді: «Кішіпейілділікте өмір сүретін адам – біреудің түзетуін қабылдай алатын және тіпті соған ұмтылатын адам. Неліктен? Өйткені кішіпейіл адам көзге көрінбейтін аймақтардың бар екенін мойындайды». Киелі кітап былай дейді: «Бәрің де өзара ниеттес, қуаныш пен қайғыға ортақтас, бір-біріңді туған бауырлардай сүйетін, қайырымды да **кішіпейіл** болыңдар.” (1 Петір 3:8). Қысқасы, кішіпейіл болу – бұл, біздің өмірімізге деген тағы бір адамның көзқарасын құптау дегенді білдіреді.

Кішіпейілділік – жалпы кез келген нәрсеге жауап беру жолымызды өзгертеді. «Кішіпейілділік – өзіміз туралы, Құдай туралы немесе жалпы дүние туралы толық бейнені көрмейтінімізді мойындауымызды талап етеді», - деп қорытындылайды Виллодас.

Сіз ше? Сіз көзге көрінбейтін аймақтарыңыздың қайда екенін білесіз бе? Досыңызға көзге көрінбейтін аймақтарыңызды атап көрсетуіне рұқсат етуге дайынсыз ба?